Am dritte und somit zweitletzte Tag vo eusere ganze Reis händ mir d Inquartier - Soho, Greenwich Village und Meatpacking - erkundet. Im Zickzackkurs sind mir durch die chliine Strössli gschlenderet und ab und zue au no in en Lade ie gspienzlet. De Mittag händ mir am Hudsonriver am Christopherstreet-Pier verbracht und d Sunne gnosse (mer weiss ja nöd, obs s letzt mal für langi Ziit gsi isch;-)). De krönendi Abschluss vom hüttige Tag isch en Spaziergang um s Reservoir vom Central Park gsi - de ehemalige  Joggingstrecke vo de Nina. Dank ihrne Insidertipps händ mir die Stadt us eme bsundere Blickwinkel derfä kännelerne. Merci!!!